**Open Venue käyttöehdot**

1. **Määritelmät**
   1. **Tilaaja** tarkoittaa ohjelmistolisenssin tilaajaa ja Venuen hallinnoijaa
   2. **Toimittaja** tarkoittaa Open Venue ohjelmiston toimittajaa ja ylläpitäjää Feelbeat Oy:tä (y-tunnus 2246246-8 )
   3. **Tilaajan aineisto** tarkoittaa asiakkaan ohjelmistopalveluun siirtämää tai muuten asiakkaan lukuun ohjelmistopalvelua varten toimittajalle luovutettua tai käyttöön asetettua aineistoa tai muuta sopijapuolten asiakkaan aineistoksi määrittelemää tietoa tai aineistoa.
   4. **Ohjelmisto** tarkoittaa tietoverkon välityksellä toimitettavaa palvelua tai muuta sopimuksen kohteena olevaa vastaavaa palvelua. Ohjelmisto pitää sisällään sen lähdekoodin, käyttöliittymän ja tuotemerkin. Mahdolliset myöhemmin tulevat päivitykset ja laajennukset muodostavat käyttöoikeusopimuksen kokonaisuudessaan.
   5. **Käyttäjä** tarkoittaa käyttäjää, joka toteuttaa tapahtumaansa Open Venue ohjelmiston avulla tilaajan sopimuksella sovitussa tapahtumapaikassa.
   6. **Venue** tapahtumapaikka, johon tilaaja on ostanut Open Venue lisenssin
2. **Toimittajan yleiset velvollisuudet**
   1. Toimittaja tuottaa ohjelmistopalvelun tilaajan kanssa tehdyn sopimuksen mukaisesti. Toimittaja vastaa ohjelmistopalvelun tuotantoympäristöstä ja siitä että ohjelmisto vastaa sitä käyttötarkoitusta josta on kirjallisesti sovittu.
   2. Toimittaja toimittaa tilaajalle kirjalliset käyttöohjeet ja järjestää ennen käyttöön ottoa henkilökohtaisen perehdytyksen
3. **Tilaajan yleiset velvollisuudet**
   1. Tilaaja vastaa ohjelmistopalvelun käyttämiseen tarvitsemiensa laitteiden, yhteyksien ja ohjelmistojen hankkimisesta ja toimintakunnosta.
   2. Tilaajalla tai käyttäjällä ei ole oikeutta tehdä muutoksia ohjelmistoon missään muodossa.
   3. Tilaajalla ei ole oikeutta jälleenmyydä tai – vuokrata Venue-ohjelmistolisenssiä.
4. **Tilaajan oikeudet**
   1. Tilaajalla on oikeus käyttää Open Venue järjestelmää itse ja myöntää käyttöoikeudet haluamilleen käyttäjille ohjelmistosopimuksessa kohdassa TAPAHTUMAPAIKKA mainitun tapahtumapaikan osalta.
   2. Tilaajalla on halutessaan oikeus periä käyttäjältä maksu ohjelmiston käyttämisestä Venuessa
5. **Tilaajan asema**
   1. Tilaaja on sopimussuhteessa toimittajan kanssa ohjelmistolisenssin käyttöoikeuksiin liittyvien asioiden osalta.
6. **Käyttäjän asema**
   1. Käyttäjä on sopimussuhteessa tilaajan kanssa kaikkien asioiden osalta.
7. **Toimittajan vastuu**
   1. Toimittajan vastuu rajautuu ohjelmiston tekniseen toimivuuteen.
   2. Toimittajan vastuulla on järjestää ohjelmistoon laaditulle tilaajan aineistolle varmuuskopiointi.
   3. Toimittaja ei ole vastuussa tilaajan tai käyttäjien tapahtumista tai tilaajan tai käyttäjien tekemistä toimenpiteistä tai vahingoista.
8. **Ohjelmistolisenssin voimassaoloaika**
   1. Tilaajalla on oikeus käyttää Open Venue ohjelmistolisenssiä kahdentoista kuukauden ajan lisenssin avauspäivästä lukien.
9. **Open Venue – järjestelmän käyttö**
   1. Ohjelmistoa voivat käyttää tapahtumatuotantonäkymässä vain rekisteröityneet käyttäjät ja Venue näkymässä rekisteröityneet Venuet. Rekisteröitymisen edellytyksenä on, että Käyttäjä hyväksyy nämä yleiset ehdot ja sitoutuu noudattamaan niitä ja muita Open Venuen käytöstä antamia ohjeita.
   2. Palveluun voi rekisteröityä Open Venue-sivustolla tai toimittajan kulloinkin hyväksymien yhteisöpalvelujen (esim. Facebook) avulla. Näitä yleisiä ehtoja sovelletaan rekisteröitymistavasta riippumatta.
   3. Alaikäisen (alle 18-vuotiaan) Käyttäjän on tarvittaessa saatava huoltajansa suostumus Palvelun käyttöön.
   4. Käyttäjä voi työskennellä niillä oikeuksilla, jotka tilaaja tai tilaajan nimeämä pääkäyttäjä on myöntänyt
   5. Palveluiden käyttöehtoihin sovelletaan Suomen lakia.
   6. Koska kyseessä on pilottiohjelmisto tilaaja hyväksyy että ohjelmistossa voi ilmetä vielä käyttöönotettaessa myöhemmin korjattavia puutteita tai vikoja.
   7. Tilaaja toimittaa käyttöön ottoon tarvittavat materiaalit toimittajalle. Esimerkiksi pohjakuvat ja keskeiset yhteystiedot.
   8. Toimittaja vastaa ohjelmistoa käyttöönotettaessa Venuen tietojen syöttämisestä Open Venue ohjelmistoon tilaajan antamien tietojen mukaisesti.
   9. Käyttöönottokoulutus järjestetään tilaajalle tämän niin halutessa ohjelmiston luovutushetkellä
   10. Toimittaja voi keskeyttää ohjelmiston käytön kokonaan tai osittain ohjelmistoa tai tietoliikenneyhteyksiä koskevan päivitys-, asennus-, tai huoltotyön tai muun teknisen syyn vuoksi, tai jos lainsäädäntö tai muu viranomaismääräys sitä edellyttää. Toimittaja pyrkii rajoittamaan keskeytyksen keston mahdollisimman lyhyeksi, sekä ilmoittamaan siitä etukäteen tilaajalle, jos se on mahdollista. Myös maksamaton lisenssimaksu oikeuttaa toimittajan keskeyttämään palvelun.
10. **Tukipalvelu**
    1. Toimittaja ylläpitää ohjelmiston käyttämiseen liittyvään teknistä tukipalvelua, joka on tilaajalle veloitukseton.
11. **Immateriaalioikeudet**
    1. Toimittaja omistaa kaikki oikeuden ohjelmistoon.
    2. Tilaaja omistaa oikeudet tilaajan lisenssin alle syötettyyn aineistoon.
12. **Kilpailukielto**
    1. Tilaaja ja käyttäjä sitoutuvat olemaan harjoittamatta tai mahdollistamatta kilpailevaa toimintaa ohjelmistolle sopimuksen voimassaolokauden aikana.
13. **Tietoturva**
    1. Open Venue on turvallinen ja suojattu ohjelmisto. Toimittaja ei vastaa mahdollisista

yllättävistä tietoturvaongelmista tai niiden aiheuttamista vahingoista

1. **Henkilötietojen ja evästeiden käyttö**
   1. Hyväksymällä nämä yleiset ehdot ja rekisteröitymällä ohjelmistoon käyttäjä ja tilaaja antavat suostumuksensa henkilötietojensa käsittelyyn Open Venue tietosuojaselosteen mukaisesti. Palvelussa käytetään evästeitä (cookie).
2. **Kolmannen osapuolen ohjelmistot tai ohjelmistolinkit**
   1. Ohjelmisto sisältää linkkejä tai rajapintoja kolmansien osapuolien ohjelmistoihin. Toimittaja ei vastaa näiden palvelusta ja niiden käyttöön sovelletaan kolmannen osapuolen käyttäjäehtoja ja tietoturvakäytäntöä.
3. **Oikeudet muutoksiin**
   1. Toimittajalla  on oikeus koska tahansa oman harkintansa mukaisesti päivittää, muuttaa, lisätä tai poistaa ohjelmistossa olevaa materiaalia sekä rajoittaa pääsyä ohjelmistoon ilman erillistä ennakkoilmoitusta. Toimittajalla on oikeus koska tahansa tehdä muutoksia ohjelmiston käyttöehtoihin ja ohjelmiston sisältöön. Tilaajan ja käyttäjän on hyväksyttävä muuttuneet käyttöehdot jotta ohjelmiston käyttöä voidaan jatkaa.
4. **Oikeustoimipaikka**
   1. Oikeustoimipaikkana on Jyväskylän käräjäoikeus